google/wiki40b huggingface dataset:
हरा

Shades of chartreuse green colour comparison chart

Pale Green-Yellow (Crayola Green-Yellow) (Hex: #F1E788) (RGB: 242, 231, 136)
 Starship (Xona.com Color List) (Hex: #ECF245) (RGB: 236, 242, 69)
 Chartreuse Yellow (traditional Chartreuse) (Hex: #DFFF00) (RGB: 223, 255, 0)
 Pear (Hex: #D1E231) (RGB: 209, 226, 49)
 
 Green-Yellow (web color) (Hex: #ADFF2F) (RGB: 173, 255, 47)
 Lawn Green (web color) (Hex: #7CFC00) (RGB: 124, 252, 0)
 CHARTREUSE GREEN (web color Chartreuse) (Hex: #7FFF00) (RGB: 127, 255, 0)
 Bright Green (Hex: #66FF00) (RGB: 102, 255, 0)
 Harlequin (computer display upgraded) (Hex: #3FFF00) (RGB: 63, 255, 0)
 Pistachio (Hex: #93C572) (RGB: 147, 197, 146)
 Yellow-Green (web color) (Hex: #9ACD32) (RGB: 154, 205, 50)
 Citrus (Xona.com Color List) (Hex: #A1C50A) (RGB: 161, 197, 10)
 Apple Green (Hex: #8DB600) (RGB: 141, 182, 0)
 Olive Drab (web color) (Hex: #6BBE23) (RGB: 107, 142, 35)
 Harlequin (traditional) (Deep Harlequin) (Hex: #44944A) (RGB: 68, 148, 74)
 Dark Olive Green (web color) (Hex: #556B2F) (RGB: 85, 107, 47)
गुटेनबर्ग बाइबिल

गुटेनबर्ग बाइबिल (अंग्रेज़ी: Gutenberg Bible) आधुनिक ढंग के छापाखाने से मुद्रित होने वाली दुनिया की पहली बाइबिल थी। २३ अगस्त, १४५६ को इसका प्रकाशन जर्मनी के माइंस शहर में आधुनिक ढंग का दुनिया का पहला छापामशीन बनाने वाले जर्मन वैज्ञानिक योहानेस गुटेनबर्ग द्वारा किया गया था। गुटेनबर्ग ने ३८० ईस्वी के एक लैटिन अनुवाद से यह बाइबिल सफेद कागज पर काले अक्षरों में छापी थी। इसे ४२ पंक्तियों वाली बाइबिल, मज़ारिन बाइबिल या बी४२ भी कहा जाता है। इसकी तीन सौ प्रतियाँ छापकर यूरोप के पेरिस सहित विभिन्न शहरों में भेजी गई थी। १८४७ ई. में अमेरिकी जेम्स लेनॉ के साथ इसकी एक प्रति अमेरिका पहुँची जो अब न्यूयॉर्क पब्लिक लाइब्रेरी में रखी गई है।
कूमान लोग

कूमान (Cuman), जिन्हें रूसी भाषा में पोलोव्त्सी (Polovtsi) कहा जाता था, एक तुर्क बंजारा समुदाय था जो 1237 ईसवी में होने वाले मंगोल हमले तक यूरेशियाई स्तेपी में कृष्ण सागर से उत्तरी में और वोल्गा नदी के किनारे विस्तृत कूमान-किपचाक परिसंध की पश्चिमी शाखा थी। मंगोल हमले के बाद उनमें से कई ने हंगरी में शरण ली थी। इस आक्रमण से पहले इनका कॉकस और ख़्वारेज़्म क्षेत्र पर बहुत प्रभाव था, और वे भारी मात्रा में हंगरी और बुल्गारिया में बसने लगे थे।
सिमोन सिंह

फिल्म एवं टेलीविजन अभिनेत्री
सिमोन सिंह, (जन्म 10 नवंबर, जमशेदपुर) के एक सिख पिता एवं बंगाली माता के परिवार में। 
सिमोन ने अपने कैरियर की शुरुआत टेलीविजन सीरियल स्वाभिमान, से सन 1995 में की। इसके बाद इन्होंने एक अन्य मशहूर सीरियल हिना, में मुख्य किरदार निभाया। इसके तुरंत बाद इन्होंने भारतीय सिनेमा की दुनिया में एक रिश्ता: द बॉन्ड ऑफ लव से 2001 में कदम रखा। सिमोन ने और कई फिल्मों में छोटी-छोटी भूमिकाएँ निभाई हैं और इनके अभिनय की तारीफ बोमन ईरानी सैफ अली खान एवं डिंपल कपाड़िया के साथ की गयी फिल्म बीईंग सायरस में खूब की गयी।
तलत हुसैन (अभिनेता)

तलत हुसैन पाकिस्तान‌ टैलीविज़न और रेडियो पाकिस्तान‌ की ड्रामा इंडस्ट्री के मशहूर व्यक्तित्व हैं। उनकी वजह प्रतिष्ठा कला सदाकारी है। उन्होंने रेडियो नाटकों में सदाकारी और अनगिनत वाणिज्यिक / विज्ञापन में भी सदाकारी की।।

जीवन

तलत हुसैन का सम्बंद्ध पढ़े लिखे और रोशन खयाल घराने से था। उनके पिता विभाजन से पहले सरकारी कर्मचारी थे और मां रेडियो पर शौकिया प्रोग्राम किया करती थीं। तलत हुसैन के अलावा उनका एक और भाई भी था। यह परिवार लोग दिल्ली से हिजरत करके पाकिस्तान आए। जब तलत हुसैन की उम्र 3 साल थी तब उनके वालदिी पोस्टिंग रावलपिंडी में हो गई थी। पिंडी भिजवाया और खुद कराची के रास्ते पाकिस्तान पहुंचे तो पता चला कि पिताजी को कराची में तैनात कर दिया गया था। बाद में उन्हें दमे का रोग पैदा हो गया।ओराओवर डोज़ इंजेक्शन के कारण उनकी एक पैर लकवाग्रस्त हो गई तो वह बिस्तर के होकर रह गए। उन्हीं दिनों कराची रेडियो शुरू हुआ तो उन की मां ने वहां नौकरी कर ली और अंतिम दम तक रेडियो से जुड़े रही।
इनकी माता तलत हुसैन के इस फील्ड मैं आने के सख्त खिलाफ़ थीं। इनकी इच्छा थी कह बेटा सिविल सर्विस में जाए। फिर रिश्तेदारों के समझाने पर वह तलत हुसैन को रेडियो लेकर गईं। इन का ऑडिशन करवाया.ास युग में बच्चों के लिए एक कार्यक्रम हुआ करता था। '' स्कूल प्रसारण '' जो शैक्षिक पाठ्यक्रम पर आधारित नाटकीय फीचर हुआ करते थे। तो्लित हुसैन ने मां से आग्रह किया कि इस कार्यक्रम से मुझे शिक्षा में बहुत लाभ होगा। इस तरह रेडियो पर काम शुरू किया। दाद मिलती गई, लोग पसंद करने लगे। फिर उन्होंने स्टूडियो 9 में काम शुरू कर दिया और उनकी मां प्रयास के बावजूद उन्हें रोक नहीं सकी और वह काम करते रहे।
1972ई. मैं इनकी शादी प्रोफेसर रख्शंदा से हुई। इनके दो बेटियाँ और एक बेटा हुए। इंग्लिश लिटरेचर में ग्रेजुएशन की। फिर लंदन जाकर थिएटर आर्ट्स लंदन अकादमी संगीत और ड्रामैटिक कला से प्रशिक्षण प्राप्त किया और स्वर्ण पदक हासिल किया।
करियर की शुरूआत सिनेमा में गेट कीपर के रूप में किया। बाद में जब सिनेमा के मालिक को उनके अंग्रेजी बोलने की योग्यता का ज्ञान हुआ तो उसने उन्हें गेट बुकिंग क्लर्क बना दिया, यह उनके जीवन की पहली तरक्की थी।
उन्होंने एक्टिंग की शिक्षा लंदन में प्राप्त की। बचपन में उन्हें गायकी, चित्रकारी और क्रिकेट का शौक था।
कविता देवी

कविता दलाल (जन्म-२० सितम्बर ,१९८६) एक भारतीय पेशेवर पहलवान हैं, जो कि वर्ल्ड रेसलिंग एंटरटेनमेंट (डब्लूडब्लूई) में अपने रिंग नाम "कविता देवी" नाम से जानी जाती हैं। वह भारतीय राष्ट्रीयता की डब्ल्यूडब्ल्यूई में कुश्ती करने वाली पहली महिला पेशेवर पहलवान हैं। इससे पहले कविता देवी "कविता" और "हार्ड केडी" नाम से कॉन्टिनेनेटल रेसलिंग एंटरटेनमेंट के लिए खेल चुकी हैं।

व्यक्तिगत जीवन

कविता देवी दलाल का जन्म हरियाणा के जींद जिले के  में एक परिवार में हुआ था। साल २००९ में उन्होंने वैवाहिक जीवन की शुरुआत की व २०१० में अपने पहले बच्चे को जन्म देने का बाद उन्होंने खेल छोड़ने का निर्णय लिया परन्तु अपने पति के आग्रह और प्रेरणा देने से उन्होंने खेलना जारी रखा।

वेटलिफ्टिंग और पावरलिफ्टिंग करियर

देवी अंतर्राष्ट्रीय प्रतियोगिताओं में भारत का प्रतिनिधित्व कर चुकी हैं। साल २०१६ में उन्होंने दक्षिण एशियाई खेलो में ७५ किलोग्राम वर्ग में स्वर्ण जीता।

पुरस्कार

७५ किलोग्राम वर्ग में स्वर्ण पदक।

कॉन्टिनेंटल रेसलिंग करियर (२०१६-२०१७)

कविता ने द ग्रेट खली कंपनी नामक कॉन्टिनेंटल रेसलिंग एंटरटेनमेंट के प्रचार के लिए पेशेवर पहलवान के रूप में प्रशिक्षण शुरू किया। देवी ने प्रचार के लिए जून २०१६ में बीबी बुलबुल का खुली चुनौती स्वीकार की। कविता अपने पेशेवर पहलवान बनने के लिए उनके प्रशिक्षक 'द ग्रेट खलि को मुख्य प्रेरणा मानती हैं।

एनएक्सटी(९२०१७-वर्त्तमान )

१३ जुलाई को उन्हें माई यंग क्लासिक प्रतियोगिता के प्रतिभागियों में से एक घोषित किया गया था। २७ अगस्त को कविता पहले दौर में डकोटा काई द्वारा बहार कर दी गयी थी। १५ अक्तूबर २०१७ को डब्लूडब्लूई द्वारा घोषणा की गयी कि  कविता ने अनुबंधन पर हस्ताक्षर किये हैं, जिसके अंतर्गत वह जनवरी २०१८ में उन्ही के प्रदर्शन केंद्र में प्रशिक्षण करेंगी।

डब्ल्यूडब्ल्यूई सुपरलीग (भारत)

जनवरी २०१९ में उन्होंने डब्ल्यूडब्ल्यूई सुपरलीग भारत में करने के लिए खिलाड़ियों का चयन करना शुरू किया हैं।
लोकतांत्रिक जनता दल

लोकतांत्रिक जनता दल भारत का एक राष्ट्रवादी राजनैतिक दल है। इस दल की स्थापना १८ मई २०१८ में हुई थी। इस दल के वर्तमान संरक्षक शरद यादव है।
वानस्पतिक नाम

वानस्पतिक नाम (अंग्रेज़ी: botanical names) वानस्पतिक नामकरण के लिए अन्तरराष्ट्रीय कोड (अंग्रेज़ी: International Code of Botanical Nomenclature (ICBN)) का पालन करते हुए पेड़-पौधों के वैज्ञानिक नाम को कहते हैं। इस प्रकार के नामकरण का उद्देश्य यह है कि पौधों के लिए एक ऐसा नाम हो जो विश्व भर में उस पौधे के संदर्भ में प्रयुक्त हो।
चन्थाबुरी प्रान्त

नामोत्पत्ति

"चन्था" संस्कृत के "चंद्र" शब्द का थाई भाषा रूप है जबकि "बुरी" संस्कृत के "पुरी" शब्द से उत्पन्न हुआ है। "चन्थाबुरी" का अर्थ संस्कृत में "चंद्रपुरी" है।
डी॰ सी॰ अवंती

विशेषताऐं

अवन्ती का इंजन फ़ोर्ड द्वारा निर्मित आधुनिक इकोबूस्ट तंत्रज्ञान से बना है। यह 2.0 लिटर क्षमता का DOHC चार सिलेंडर वाला इंजन है जिसमें डाइरेक्ट इंजेक्शन, हर सिलेंडर पर चार वॉल्व के साथ वेरिएबल वॉल्व टाइमिंग (VVT) व टर्बो चार्जिंग मौजूद है। इसका पावर आउटपुट 261bhp है और यह 366Nm का टॉर्क उत्पन्न करता है। आगे चलकर इसमें हॉन्डा का V6 इंजन भी उपलब्ध कराया जाएगा जो 394bhp का पावर आउटपुट प्रदान करता है। इंजन युरो-V प्रदूषण मापदंडों पर खरा उतरता है और थोडे बदलाव के बाद युरो-VI के काबिल बनाया जा सकता है।
इसमें छः गियर वाला मानवीय गेयरबॉक्स है और टेक्नॉलॉजी के शौकीन लोगों के लिए 6 स्पीड ड्युअल क्लच गेयरबॉक्स भी दिया गया है। यह शून्य से 100 किलोमिटर/घंटे की रफ़्तार सात सेकेण्ड मे छू सकती है जिसका श्रेय इसके हलके वज़न (1560kg) को जाता है। इसकी उच्चतम गति सीमा 250 किलोमिटर/घंटे तक है। इसके साथ ही कार में एबीएस (ABS) व एयरबैग्स पहले से ही दिए गए है।

अनावारण

भारत की पहली स्पोर्ट्स कार अवन्ती का अनावारण २४ सितम्बर २०१५ को किया गया। इसकी कीमत 35.93 लाख (पुणे में शोरूम कीमत) है।
श्रीगंगानगर जिला

भूगोल

श्री गंगानगर ज़िला 28.4-30.6 अक्षांश और 72.2-75.3 देशांतर के मध्य पड़ता है। इस ज़िले का क्षेत्रफल 10,978 वर्ग किलों मीटर या 1,115,466 हेक्टेयर है पूर्व में हनुमानगढ़ जिला (जो की 12 जुलाई 1994 को इसी से अलग हुआ था) लगता है तथा दक्षिण में बीकानेर ज़िले से और पश्चिम में पाकिस्तान के पंजाब प्रांत के बहावलनगर ज़िले से और उतर में भारत के पंजाब राज्य से लगता है। हरियाणा राज्य भी श्री गंगानगर ज़िले की सीमा से 15 किमी दूर है।

इतिहास

इस ज़िले का नाम बीकानेर के महाराजा गंगासिंह के नाम पर पड़ा है। इस समय यह बहुत ही अधिक निर्जन स्थानो में से था। पहले इसका नाम राम नगर था। इसका प्राचीन नाम रामू जाट की ढाणी था।वर्तमान में ये भूभाग सोढल गढ़ और चुंघेर जैसे दुर्गों को अपने आप में सँजोये हुआ है।
साया (2003 फ़िल्म)

दल

== संगीत ==सतीश गुर्जर
प्राकृतिक आवृत्‍ति

किसी बाहरी चलाने वाले बल या डैम्प करने वाले बल की अनुपस्थिति में कोई निकाय जिस आवृत्ति पर कम्पन करता है उसे उस निकाय की प्राकृतिक आवृत्ति (Natural frequency) कहते हैं।
किसी भी प्रत्यास्थ वस्तु का स्वतंत्र कम्पन उसकी प्राकृतिक आवृत्ति पर ही होता है। स्वतंत्र कम्पन और प्रणोदित कंपन (forced vibration) से भिन्न है। प्रणोदित कम्पन की आवृत्ति लगाये गये वाह्य बल की आवृत्ति के बराबर होती है (प्राकृतिक आवृत्ति के बराबर नहीं)। किन्तु यदि लगाये गये वाह्य बल की आवृत्ति निकाय के प्राकृतिक आवृत्ति के बराबर (या बहुत पास) हो तो दोलन का आयाम कई गुना बढ़ जाता है। इसी को अनुनाद कहते हैं।
सैंडी टोकस्विग

प्रारंभिक जीवन

टोकस्विग का जन्म डेनमार्क में हुआ था उनके पिता, क्लॉस टोकस्विग, एक डेनिश पत्रकार और प्रसारक और विदेशी संवाददाता थे, इसलिए टोकस्विग ने ज्यादातर डेनमार्क के बाहर, ज्यादातर न्यूयॉर्क शहर में अपनी युवा ज़िन्दगी बिताई। उसकी मां, जूली ऐनी टोकस्विग (नी ब्रेट) ब्रिटिश हैं।  वह टोरमेट स्कूल, गिल्डफोर्ड के निकट एक स्वतंत्र लड़कियों के स्कूल में पढ़ी, जब उनके पिता लंदन में स्थित थे। उनकी पहली नौकरी 18 साल की उम्र में संगीतक जीसस क्राइस्ट सुपरस्टार के फौलो स्पॉट ऑपरेटर के रूप में एक पोजीशन थी।
वेड़िया

वेड़िया गाँव जालोर जिले की चितलवाना तहसील में स्थित हैं। वेड़िया तहसील मुख्यालय से 50 किलोमीटर दूर है। यहाँ की ग्राम पंचायत भीमगुड़ा हैं। वेड़िया गाँव चितलवाना तहसील का महत्वपूर्ण गाँव हैं। यहाँ से सीमा सड़क संगठन की सङक गुजरती हैं जो राष्ट्रीय राजमार्ग 15 से जुड़ी हुई हैं। इस गाँव की आबादी तकरीबन 2000-2500 के बीच हैं। इस गाँव की महिला नेनू देवी भीमगुड़ा ग्राम पंचायत की पहली महिला सरपंच रह चुकी हैं। शिक्षा के क्षेत्र में यहाँ चार विद्यालय हैं, जिनमें से 3 निजी तथा एक सरकारी विद्यालय हैं। गाँव के ज्यादातर बच्चे जसनाथ पब्लिक उच्च माध्यमिक विद्यालय में जाते हैं। गाँव के लोग ज्यादातर किसान हैं।
वोले शोयिंका

वोले शोयिंका-(पूरा नाम अकिन्वान्डे ओलुवोले शोयिंका)(१३ जुलाई १९३४-) १९८६ में साहित्य के लिए नोबेल पुरस्कार से सम्मानित अफ्रीका के पहले साहित्यकार हैं। उनका जन्म ओगुन राज्य में स्थिति अव्योकुटा कस्बे में हुआ था। इनके पिता एनिओला शोंयिंका एक अध्यापक थे और मां आयोडेले (इया) ओलुवोले अपनी दुकान चलाती थीं। इस दम्पति ने ईसाई धर्म को स्वीकार कर लिया था इसलिए बालक शोयिंका का बपतिस्मा संस्कार हुआ। लेकिन बचपन से ही बालक शोयिंका पर अपने दादा के मूल योरूबा प्रकृति धर्म (एनिमिज्म) पर अटल रहने का गहरा प्रभाव पड़ा। इसी के फलस्वरूप उनके मन मनुष्य के प्रति अगाध आस्था जनमी। आगे चलकर योरूबा जनजाति की भाषा और संस्कृति से अभिन्न जुड़ाव का उनकी सृजनात्मकता में अद्भुद उपयोग हुआ। युवा होते-होते १९६३ में वोले शोयिंका ने ईसाई धर्म सार्वजनिक रूप से परित्याग करके प्रकृति धर्म में आस्था व्यक्ति की और उनकी पुर्नस्थापना के लिए प्रयत्नशील हो गए। रायल कोर्ट थियेटर लंदन में प्ले-रीडर के रूप में जीवन आरम्भ करके वह नाइजीरिया के कई विश्वविद्यालयों में अंग्रेजी साहित्य और नाट्य कला के प्राध्यापक रहे। कालान्तर में लेगान विश्वविद्यालय घाना और शेफील्ड विश्वविद्यालय इंग्लैण्ड में विजिटिंग प्रोफेसर और चर्चित कालेज कैम्ब्रिज विश्वविद्यालय इंगलैण्ड व कॉर्नेल विश्वविद्यालय अमरीका के फैलो बने। अपनी प्रतिबद्धताओं और अभिव्यक्ति के कारण कई बार जेल यात्रा करनी पड़ी। 
अश्वेत अफ्रीका की परंपरा, संस्कृति और धार्मिक विश्वास में युगों-युगों से रचे-बसे मिथकों की काव्यात्मकता और उनकी नई रचनात्मक सम्भावनाओं को शोयिंका ने ही पहली बार पहचाना। प्राचीन यूनानी मिथकों की आधुनिक यूरोपीय व्याख्या से प्रेरित हो उन्होंने योरूबा देवमाला की सर्वथा नई दृष्टि से देखा। साहित्य और कला के अपार रचना-सामर्थ्य को प्रतिबिम्बित करने वाले योरूबा देवता ओगुन इस नव्य दृष्टिकोण को रेखांकित करती है। उनकी कविताओं के अनुवाद हिंदी में भी पढ़े जा सकते हैं।
अन्ना चांडी

प्रारंभिक जीवन

न्यायमूर्ति चांडी का जन्म 4 मई 1905 को भारत के तत्कालीन त्रावणकोर राज्य (अब केरल) में एक मलयाली सीरियाई ईसाई माता पिता के यहाँ हुआ था।

करियर

वे 1928 में न्यायालयी सेवा में आयीं और उन्हें सर सी.पी.रामास्वामी द्वारा जो त्रावणकोर के तत्कालीन दीवान थे, जिला न्यायाधीश (मुंसिफ) के रूप में नियुक्त किया गया। वे केरल उच्च न्यायालय में 9 फ़रवरी 1959 से 5 अप्रैल 1967 तक न्यायाधीश के पद पर कार्यरत रहीं। अपने कार्यकाल के दौरान उन्होने भारत के कानूनी क्षेत्र में महिलाओं के कैरियर रूपी आशाओं को जन्म दिया।

निधन

20 जुलाई 1996 को उनका निधन हो गया।
चर्म कठपुतली

चर्म कठपुतली (Tholpavakoothu) जैसा कि नाम से ही स्पष्ट है प्राचीन समय में दक्षिण भारत में यह चलचित्र की तरह जनसमुदाय को प्रदर्शित की जाती थी। इसमें मुख्यत: रामायण, महाभारत आदि धार्मिक प्रसंगों का चित्रण दर्शाया जाता था। चर्म कठपुतली चर्मपत्र पर बनाई जाती है तथा एक झीने परदे के पीछे से दीपक / बल्ब की रोशनी द्वारा दर्शाया जाता है। इन चर्म कठपुतलियों में विभिन्न मनोभावन रंग करे जाते हैं जो कि दर्शकों का मन मोह लेते हैं। इस चित्रकला के कलाकार बहुत ही मनोरंजक रूप से गाकर व इन्हें नचाकर प्रदर्शन करते हैं।
नरसिंह चिंतामणि केलकर

नरसिंह चिंतामणि केलकर (1872-1947) मराठी साहित्यकार एवं कई समाचारपत्रों के सम्पादक थे।

परिचय

इनका जन्म मिरज (महाराष्ट्र) में हुआ था। हाईस्कूल और कालेज में उन्होने अंग्रेजी एवं संस्कृत साहित्य का विशेष अध्ययन किया और उनकी साहित्यिक प्रतिभा पल्लवित हुई। बी. ए., एल-एल. बी. होने के पश्चात्‌ वे लोकमान्य तिलक के अंग्रेजी समाचार पत्र मराठा के संपादक हुए। इस प्रकार सन्‌ 1947 तक वे मराठा, केसरी तथा सह्याद्रि (मासिकपत्र) जैसे लोकप्रिय एवं प्रौढ़ समाचारपत्रों के संपादक रहे।
वे न केवल व्यवसायी संपादक वरन्‌ सव्यसाची साहित्यिक भी थे। संपादन करते हुए उन्होंने मालाकार चिपलूणकर की प्रौढ़ निबंधशैली का उत्कर्ष किया। इन्होंने निबंध, जीवनी, नाटक, इतिहास, साहित्यशास्त्र, उपन्यास, विनोद, यात्रावर्णन आदि अनेक साहित्यरूपों में अपनी प्रौढ़ कृतियों द्वारा अच्छा योग दिया। इनकी निबंधरचना इतनी विविध, विपुल और कलापूर्ण है कि मराठी में कदाचित्‌ ही किसी एक व्यक्ति ने इनकी टक्कर का निबंधप्रणयन किया हो। इनकी निबंधरचना लगभग पाँच हजार पृष्ठों की है।
इनके 1. गैरीबाल्डी चरित्र 2. आयरिश देशभक्तों के चरित्र, 3. लोकमान्य तिलक का त्रिखंडात्मक बृहत्‌ चरित्र (लगभग तीन हजार पृष्ठों का) और 4. आत्मकहानी (लगभग आठ सौ पृष्ठों की) की रचनाकर चरित्रसाहित्य को खूब संपन्न किया। इनका ऐतिहासिक संशोधनयुक्त मराठे व इंग्रज ग्रंथ पठनीय और संग्रहणीय है। वैसे ही सुभाषित और विनोद नामक प्रौढ़ ग्रंथ का प्रणयान कर इन्होंने हास्य रस का शास्त्रीय शैली से प्रतिपादन किया है।
केलकर सफल समीक्षक भी थे। इन्होंने लगभग सौ भिन्न प्रकार के ग्रंथों के मार्मिक परिचय लिखे और बीसों ग्रंथों की उद्बोधक समालोचनाएँ कीं। वे मराठी के दूसरे साहित्यसम्राट कहे जाते हैं। अपने सामर्थ्य के अनुसार इन्होंने देश सेवा में भी योग दिया। 1947 ई. में इनका निधन हुआ।
नरेन्द्र मोदी सरकार की विदेश नीति

नरेन्द्र मोदी सरकार की विदेश नीति को मोदी सिद्धान्त भी कहते हैं। २६ मई, २०१४ को सत्ता में आने के तुरन्त बाद से ही मोदी सरकार ने अन्य देशों के साथ सम्बन्धों को नया आयाम देने की दिशा में कार्य करना आरम्भ कर दिया।
श्रीमती सुषमा स्वराज भारत की विदेश मंत्री हैं। दक्षिण एशिया के अपने पड़ोसियों से सम्बन्ध सुधारना  मोदी की विदेश नीति के केन्द्र में है। इसके लिए उन्होने १०० दिन के अन्दर ही भूटान, नेपाल, जापान की यात्रा की। इसके बाद अमेरिका, म्यांमार, आस्ट्रेलिया और फिजी की यात्रा की।
श्रीमती सुषमा स्वराज ने भी बांग्लादेश, भूटान, नेपाल, म्यांमार, सिंगापुर, वियतनाम, बहरीन, अफगानिस्तान, तजाकिस्तान, यूएसए, यूके, मॉरीसस, मालदीव, यूएईदक्षिण कोरिया, चीन, ओमान, और श्रीलंका की यात्रा की है।
आकाश ठोसर

करियर

ठोसर का जन्म और पालन-पोषण महाराष्ट्र के सोलापुर जिला के करमाला में एक छोटे से गाँव जेऊर में हुआ था। एक पूर्व पहलवान, ठोसर को सोलापुर के एक रेलवे स्टेशन पर भरत मंजुले, सैराट के निर्देशक नागराज मंजुले के भाई, द्वारा आकाश को मुख्य भूमिका के लिए ऑडिशन के लिए आमंत्रित किया गया था। ठोसर ने बाद में महेश मांजरेकर की मराठी फिल्म फू: फ्रेंडशिप अनलिमिटेड 2017 में मुख्य भूमिका निभाई।
नवीनतम 2018 नेटफ्लिक्स की मूल "लस्ट स्टोरीज़", एक एंथोलॉजी फिल्म, में ठोसर ने अनुराग कश्यप द्वारा निर्देशित पहली कहानी में राधिका आप्टे के साथ जोड़ी बनाई।

पुरस्कार

आकाश ठोसर ने सैराट में अपने प्रदर्शन के लिए तीसरी जियो फिल्मफेयर पुरस्कार मराठी 2017 में सर्वश्रेष्ठ डेब्यू अवार्ड (पुरुष) जीता।

बाहरी कड़ियाँ

इंटरनेट मूवी डेटाबेस पर आकाश ठोसर
मातृवंश

अन्य भाषाओँ में

'मातृवंशीय' को अंग्रेज़ी में 'मैट्रिलिनियल' (matrilineal) कहते हैं।

उदाहरण

भारत में केरल राज्य का नायर नंपूतिरि समुदाय, पोतुवाल समुदाय और मेघालय राज्य का खासी समुदाय पारम्परिक रूप से मातृवंशीय हैं। नंपूतिरि ब्राह्मणों को छोडकर केरल के बाकी ब्राह्मणों का समाज पितृसत्तात्मक है तो पय्यन्नूर का मातृसत्तात्मक है। पोतुवाल के बीच में भी मातृसत्तात्मक व्यवस्था चलती है।
काकादक्षिणी चीन का चिआंग समुदाय भी मातृवंशीय है।
मतिनार

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
निवल देशीय उत्पाद

किसी देश के सकल घरेलू उत्पाद में से उस देश के पूँजी वस्तुओं पर मूल्यह्रास (डिप्रेसिएशन) को घटाने पर निवल देशीय उत्पाद (net domestic product (NDP)) प्राप्त होता है।
आंध्र मेडिकल कॉलेज

इतिहास

विशाखापट्टनम में चिकित्सा की शिक्षा 1902 में प्रारंभ हुई जब विक्टोरिया डायमंड जूबली मेडिकल स्कूल की स्थापना यहाँ के ओल्ड पोस्ट ऑफ़िस नामक क्षेत्र में हुई थी। इसे पीछे महाराजा सर गोडे नारायण गजपति राव और महारानी गोडे चित्तिजनकियम्मा का संरक्षण शामिल था।
कुछ वर्षों के पश्चात, यह मेडिकल स्कूल वर्तमान "शरीर रचना विज्ञान ब्लॉक" (Anatomy Block) स्थानांतरित हुआ। पहले बैच में 50 थे जिन्हें लाइसेंसशिएट सरटिफ़िकेट स्टैंडर्ड ए (Licentiate Certificate Standard A) के लिए प्रशिक्षित किया गया था।
इसके पश्चात इस परिसर को चिकित्सा महाविद्यालय, विशाखापट्टनम के रूप में अधिकृत किया गया था और यहाँ का कार्य 1 जुलाई 1923 को कैपटन फ़्रेडरिक जैसपर ऐन्डरसन, आई० एम० एस० द्वारा औपचारिक रूप से प्रारंभ किया गया जो यहाँ के प्रधानाचार्य और शरीर रचना विज्ञान और शल्य-चिकित्सा के प्रोफ़ेसर थे। उस समय सरकार की ओर से इस चिकित्सा महाविद्यालय को औपचारिक रूप से 19 जुलाई 1923 को दीवान बहादुर राजा पेनुगण्टी रामारायानिंगर द्वारा खोला गया जो उस समय के मद्रास राज्य के मुख्य मंत्री, स्थानीय स्वशासन और स्वास्थ्य मंत्री थे।
थोन्मि सम्भोट

थोन्मि सम्भोट (Thönmi Sambhoṭa, aka Tonmi Sambhodha;, Tib. ཐོན་མི་སམྦྷོ་ཊ་) को पारम्परिक रूप से तिब्बती लिपि के अन्वेषक माना जाता है तथा ७वीं सदी में सम कु पा और आरटैग्स क्यी 'जुग पा के लेखक थे। थोन्मि सम्भोट किसी भी पूराने तिब्बती इतिहास, अन्य प्राचीन सामग्री में उल्लेख नहीं मिलता। अमेरिकी भाषाविद रॉय एंड्रयू मिलर ने थोन्मि को ऐतिहासिक व्यक्ति के रूप में प्रदर्शित करने के लिए विभिन्न लेख लिखे हैं।
पेपे (फुटबॉल खिलाड़ी)

केपलर लेवरन डि फेरीरा (जन्म : 26 फरवरी, 1983) जो कि पेपे (ब्राज़ीलियाई पुर्तगाली: [ˈpɛpi]; यूरोपीय पुर्तगाली: [-pɛ]) के नाम से जाने जाते हैं, एक पेशेवर फुटबॉल खिलाड़ी हैं जो डिफेंडर के तौर पर तुर्किश क्लब बेसिक्तास जे॰के॰ और पुर्तगाल राष्ट्रीय फुलबॉल टीम के लिए खेलते हैं।
संमिलन सीमा

भूवैज्ञानिक प्लेट विवर्तनिकी में संमिलन सीमा (convergent boundary) वह सीमा होती है जहाँ पृथ्वी के स्थलमण्डल (लिथोस्फ़ीयर) के दो भौगोलिक तख़्ते (प्लेटें) एक दूसरे की ओर आकर टकराते हैं या आपस में घिसते हैं। ऐसे क्षेत्रों में दबाव और रगड़ से भूप्रावार (मैन्टल) का पत्थर पिघलने लगता है और ज्वालामुखी तथा भूकम्पन घटनाओं में से एक या दोनों मौजूद रहते हैं। संमिलन सीमाओं पर या तो एक तख़्ते का छोर दूसरे तख़्ते के नीचे दबने लगता है (इसे निम्नस्खलन या सबडक्शन कहते हैं) या फिर महाद्वीपीय टकराव होता है।

निम्नस्खलन और उपरस्खलन

यदि संमिलन सीमा पर एक प्लेट दूसरे के नीचे खिसककर (स्खलित होकर) दबने लगे तो इस प्रक्रिया को निम्नस्खलन (सबडक्शन, subduction) कहते है और उस दबी हुई प्लेट को निम्नस्खलित प्लेट (subducted plate) कहते हैं। इस स्थिति में ऊपर चढ़ी हुई प्लेट को उपरस्खलित प्लेट (obducted plate) कहते हैं। एशिया में भारतीय प्लेट के यूरेशियाई प्लेट की संमिलन सीमा पर भारतीय प्लेट के निम्नस्खलन से ही हिमालय व तिब्बत के पठार की उच्चभूमि का निर्माण हुआ है।

तीन प्रकार की संमिलन सीमाएँ

जब दो तख़्ते टकराते हैं, और यदी एक महासागरीय हो और दूसरा महाद्वीपीय हो, तो महाद्वीपीय तख़्ता आम तौर पर महासागरीय तख़्ते से कम घना होता है। इसलिये, सामान्यतः महासागरीय तख़्ता दूसरे तख़्ते के नीचे डूबता (दबता) है। ऐसी स्थितियों में एक ओर तो गहरा महासागरीय गर्त (ट्रेन्च) बन जाता है और दूसरी ओर एक पर्वतमाला बन जाती है। ठीक यही प्रशांत महासागर में महासागरीय नाज़का प्लेट के महाद्वीपीय दक्षिण अमेरिकी प्लेट के साथ बनी संमिलन सीमा पर हुआ है। अत्यंत दबाव के कारण यहाँ पत्थर पिघलकर लावा बन जाता है और भारी मात्रा में गैस भी बनती है। इस कारणवश इन पर्वतमालाओं के कुछ पर्वत विश्व के सबसे विस्फोटक ज्वालामुखिओं में गिने जा सकते है। दक्षिण अमेरिका की ऐन्डीज़ पर्वतमाला के सक्रीय ज्वालामुखी नाज़का व दक्षिण अमेरिकी तख़्तों में हो रही इसी आपसी प्रक्रिया का नतीजा हैं।
१४८० ईसा पूर्व

१४८० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४८० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
१३७४ ईसा पूर्व

१३७४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३७४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।